Klasa: 112-02/24-01/03

Urbroj: 251-84-24-01

Zagreb, 3. rujna 2024. godine

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19 i 64/20, 151/22, 156/23) i članka 3. Pravilnika o načinu i postupku zapošljavanja u I. gimnaziji, ravnateljica I. gimnazije, Avenija Dubrovnik 36, Zagreb, raspisuje:

**NATJEČAJ**

za radno mjesto

**1. Voditelja računovodstva u školi 1– puno neodređeno radno vrijeme (40 sati tjedno)- 1 izvršitelj/ica**

Uvjeti: Uz opće uvjete za zasnivanje radnog odnosa, sukladno općim propisima o radu kandidat mora ispunjavati i posebne uvjete propisane člancima 105. i 106. Zakona o odgoju i obrazovanju u osnovnoj i srednjoj školi („Narodne novine“, br.: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13 , 152/14, 07/17, 68/18., 98/19 i 64/20, 151/22, 156/23).

Poslove voditelja/ice računovodstva može obavljati osoba koja ima završen diplomski sveučilišni studij ekonomije odnosno specijalistički diplomski stručni studij ekonomije odnosno preddiplomski sveučilišni studij ekonomije ili preddiplomski stručni studij ekonomije odnosno višu ili visoku stručnu spremu ekonomske struke stečenu prema ranijim propisima.

Uz vlastoručno potpisanu prijavu (u kojoj treba navesti osobno ime, adresu stanovanja, kontakt podaci (broj mobitela/telefona, e-mail adresu) i radno mjesto na koje se prijavljuje) kandidati su obvezni priložiti:

-životopis

-dokaz o stupnju i vrsti stručne spreme (preslika),

-dokaz o državljanstvu (preslika),

-elektronički zapis o radno-pravnom statusu ne stariji od dana raspisivanja natječaja (preslika)

-uvjerenje da nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 07/17., 68/18., 98/19 i 64/20, 151/22, 156/23) ne starije od 6 mjeseci (preslika),

-motivacijsko pismo – selekcijski postupak

U postupku odabira kandidata prije odlučivanja o zasnivanju radnog odnosa odnosno sklapanja ugovora o radu provodi se jedan ili više selekcijskih postupaka sukladno Pravilniku o načinu i postupku zapošljavanja u I. gimnaziji. Kandidati su dužni uz prijavu priložiti i motivacijsko pismo – selekcijski postupak.

Smatrat će se da je kandidat, koji se ne odazove bilo kojem od selekcijskih postupaka na koji je pozvan, odustao od prijave te se njegova prijava neće uzimati u obzir u daljnjem postupku.

Urednom prijavom smatra se ona koja sadrži sve podatke i priloge navedene u javnom natječaju te koja je vlastoručno potpisana. Kandidati potrebne dokumente dostavljaju u neovjerenim preslikama, a nakon odabira kandidata, a prije potpisivanja ugovora o radu, odabrani kandidat će dostaviti originale dokumenata ili ovjerene preslike.

Kandidat koji nije podnio pravovremenu i potpunu prijavu ili ne ispunjava formalne uvjete iz javnog natječaja, ne smatra se kandidatom prijavljenim na natječaj.

Prilikom zapošljavanja oba spola su u ravnopravnom položaju.

Prilikom sklapanja ugovora o radu može se ugovoriti probni rad sukladno odredbi članka 25. Kolektivnog ugovora za službenike i namještenike u javnim službama (NN 56/22).

Kandidati koji prema posebnim propisima ostvaruju pravo prednosti, moraju se u prijavi pozvati na to pravo i priložiti propisane dokaze o tom statusu te imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Ako se na javni natječaj ne prijavi kandidat koji ispunjava propisane i objavljene uvjete, obustavit će se postupak po ovom natječaju.

Prijavom na natječaj kandidati su suglasni da I. gimnazija, kao voditelj zbirke podataka može prikupljati, koristiti i dalje obrađivati osobne podatke u svrhu provedbe natječajnog postupka u skladu sa zakonskim propisima.

**Rok za podnošenje prijava na natječaj: 3. 9. 2024. - 11. 9. 2024.**

Prijave s potrebnom dokumentacijom o ispunjavanju uvjeta dostaviti na adresu škole:

**I. gimnazija Zagreb,**

**Avenija Dubrovnik 36, 10 010 Zagreb,**

**s naznakom „ za natječaj – voditelj računovodstva u školi 1“**

Natječajna dokumentacija neće se vratiti kandidatima.

O rezultatima natječaja kandidati će biti obaviješteni putem mrežne stranice škole: <https://www.prva.hr/> u roku od 15 dana od potpisivanja ugovora s odabranim kandidatom.

Ravnateljica I. gimnazije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunja Marušić Brezetić, prof.